การเป็นไข้หวัดทั่วไป เกิดจากการติดเชื้อไวรัสจากคนซึ่งอยู่รวมกันมาก ๆ ภายในสถานที่เนื่องความหนาวเย็น ไม่ใช่เป็นเพราะความเย็น
การเป็นไข้หวัดทั่วไป เกิดจากการติดเชื้อไวรัสจากคนซึ่งอยู่รวมกันมาก ๆ ภายในสถานที่เนื่องความหนาวเย็น มากกว่าเป็นเพราะความเย็น
แพทย์หญิง Ranit Mishori แห่งศูนย์การแพทย์มหาวิทยาลัยจอร์จทาวน์ ในกรุงวอชิงตันกล่าวว่า ไข้หวัดเป็นกันมากในฤดูหนาว เพราะอากาศเย็นทำให้คนอยู่รวมกันมาก ๆ ภายในอาคารบ้านเรือนและเชื้อไวรัสติดต่อถึงกันได้ง่ายขึ้น ไม่ใช่เพราะความหนาวเย็นทำให้เป็น แพทย์หญิง Ranit Mishori กล่าวว่า เชื้อไข้หวัดธรรมดาที่เป็นกันทั่วไปนั้น มีอยู่ราว 200 ชนิด คนที่เป็นหวัดแล้ว ก็อาจเป็นได้อีก ไม่ใช่มีภูมิต้านทานไข้หวัดตลอดไป วิธีที่จะช่วยทำให้หายเป็นหวัดเร็วขึ้นมีหลายวิธี รวมทั้ง การรับประทานวิตามิน C วันละ 2 กรัมตั้งแต่วันแรกที่รู้ตัวว่าเป็นหวัด การรับประทานซุปไก่ การรับประทานน้ำผึ้ง สำหรับน้ำผึ้งนั้น ไม่ควรให้เด็กเล็กอายุต่ำกว่า 1 ปีรับประทาน แม้จะเป็นน้ำผึ้งที่ผสมในอาหารสำเร็จแล้วก็ตาม เพราะอาจมีสารบางอย่างที่ทำให้เด็กเล็ก ๆ ไม่สบายได้ แพทย์กล่าวว่า ซุปไก่มีคุณสมบัติต่อต้านการติดเชื้อ จึงช่วยลดเวลาการเป็นหวัดลง และช่วยละลายเสมหะ และแนะนำว่า คนที่เป็นหวัดควรดื่มน้ำมากๆ